**Poštovane dame i gospodo.**

**Poštovani potpredsjedniče Skupštine Crne Gore, gospodine Branimire Gvozdenoviću, uvaženi predstavnici ministarstava u Vladi Crne Gore, predstavnici državnih organa.**

**Uvažene ekselencije ambasadori NR Kine, Bugarske, Turske,Rumunije, Bosne i Hercegovine, misije OEBS-a i predstavnici drugih diplomatskih konzularnih predstavništava.**

**Poštovani gradonačelniče glavnog grada, kolege predsjednici Opština, predsjednice Skupštine prijestonice i predsjednici skupština opština iz Crne Gore.**

**Poštovani komandante Mornarice Vojske Crne Gore, kapetane fregate Vesko Tomanoviću**

**Uvaženi potpredsjedniče SUBNOR-a Bara, generale Špiro Nikoviću.**

**Poštovani odbornici Skupštine opštine Bar i dosadašnji predsjednici opština.**

**Uvaženi predstavnici institucija i vjerskih zajednica.**

**Poštovani predstavnici prijateljskih gradova : Bora, Resena, Krfa, Kragujevca, Adane, Karaisali, kao i fondacije Marmara, te Udruženja Crnogoraca u Albaniji I Matice Crne Gore u Makedoniji.**

**Poštovani predstavnici medija i javnosti.**

**Želim Vam svima srdačnu dobrodošlicu i zahvaljujem što ste sa nama danas, kada slavimo 74 godine od oslobodjenja Bara.**

**Na današnjoj svečanosti, s ponosom i divljenjem govorimo o svima onima koji su svoje živote dali za slobodarske ideale, a svojom borbom zaslužili vječno sjećanje i poštovanje.**

**Istorija nas uči da bez velikih teškoća i stradanja nije bilo velikih pobjeda. A naš Bar je pobjednik i iz svih borbi se uzdizao još ljepši i jači.**

**Na ovom prostoru vjekovima se živjelo zajedno i skladno, udaljeni od politike koja je dijelila. Grad dobrih komšija spremnih da pomognu jedni drugima promovisao je razumijevanje različitosti i toleranciju.**

**Danas kada se ponosimo očuvanjem tradicionalnih vrijednosti grada pod Rumijom, moramo napomenuti da su urbana matrica grada širokih bulevara, bogato zaleđe i prirodne ljepota na obije čarobne obale naša legitimacija za budućnost. A pogled u budućnost je naša prioritetna obaveza!**

**Današnja svečanost prava je prilika da se podsjetimo i svih onih dostignuća u godini punoj izazova koja je na izmaku.**

**Prateći ohrabrujući stepen ekonomskog razvoja Crne Gore opredijelili smo se za ubrzani razvoj infrastrukture kao osnovne pretpostavke za ravnomjeran razvoj svih djelova naše Opštine. Realizacijom kreditnog aranžmana faze III sa Kfw bankom u iznosu od 7,65 miliona eura završili smo i stavili u funkciju**

* **19,2km fekalne kanalizacije,**
* **5,8km vodovodne mreže i**
* **1,1km atmosferske kanalizacije**
* **te rezervoar Šušanj 2 namijenjen za vodosnadbijevanje II i III visinske zone Bara.**

**Započeli smo radove na izgradnji rezervoara Zaljevo 1 sa priključkom na Regionalni vodovod vrijednosti 960 000 eura kojima riješavamo vodosnadbijevanje do korisnika u III i IV visinskoj zoni do skoro bezvodnih područija naselja Sveti Ivan ali znatno poboljšavamo i vodosnadbijevanje Zaljeva i Polja.**

**Kruna našeg posvećenog rada na poboljšanju vodosnadbijevanja i odvođenja otpadnih voda, u prethodnom periodu, ogledaće se kroz skori početak izgradnje pumpne stanice Volujica i potisnog cjevovoda investicione vrijednosti 1,580,000.00 eura.**

**U dijelu uređenja javnih površina u užem gradskom jezgru realizovali smo investicije vrijedne 100 000 eura dok smo kroz investiciono održavanje asfaltirali 112 360m2 lokalnih puteva u ukupnoj vrijednosti od 1,435,120.00 eura.**

**Kroz kontinuiranu podršku razvoju poljoprivrede u tekućoj godini subvencionirali smo naše poljopivredne proizvođače u iznosu od 231,000.00 eura a naše mlade i uspješne đake i studente nagradili i stipendirali u iznosu od 46,000€.**

**Svjesni smo činjenice da se naš uspijeh neće mjeriti realizovanim projektima već onima koje planiramo realizovati u narednom periodu a koji za cilj imaju riješavanje životnih izazova naših sugrađana i turista koji u sve većem broju posjećuju naš grad.**

**Dogovorenom saradnjom sa Regionalnim vodovodom na projektu vodosnadbijevanja Dobre Vode pružićemo novu razvojnu perspektivu turističkim naseljima Veliki pijesak i Utjeha. Uz podršku Vlade Crne Gore, kroz rekonstrukciju putnih pravaca od Bara do Kameničkog mosta i od Virpazara do Ostrosa učinićemo našu turističku destinaciju dostupnijom a kroz realizaciju kapitalnih projekata u oblasti turizma na Maljeviku, Dubovici, Čanju i Sutomoru naš turistički proizvod biće prepoznat na mapi Mediterana.**

**Stari Bar, crnogorska Pompeja i naš najznačajniji spomenik kulturno-istorijskog nasleđa kroz rekonstrukciju individualnih objekata biće još značajniji turistički generator.**

**Planom Budžeta za 2019. godinu akcenat stavljamo na razvojnu komponentu. Kroz kapitalni budžet planiran na iznos od 7,380,000.00 eura uz očekivano usvajanje Prostorno urbanističkog plana naše opštine nastavljamo utabanim stazama urbanog uređenja po kojem je Bar prepoznat. U sve otvorenijoj saradnji sa lokalnom privredom te kroz programe direktne podrške preduzetništvu i poljoprivredi stvorićemo preduslove za kreiranje novih radnih mjesta i zajedno uticati na kvalitet života svih naših sugrađana.**

**Kontinuirana podrška obrazovnim institucijama, institucijama kulture i sporta koje pronose ime grada van granica naše zemlje te odgovorno sprovođenje socijalne politike biće naše obaveza i u narednoj godini.**

**Građanke i građani Bara čestitam vam Dan oslobođenja - 24. novembar. Ubijeđen sam da će vrijeme koje je pred nama pokazati da Bar, kroz saradnju lokalne i centralne vlasti, pravilnom valorizacijom razvojnih potencijala i neiscrpnim materijalnim i ljudskim resursima,može potvrditi status jedne od najvažnijih multikulturalnih adresa u našoj državi.**

**Jer "Vrijeme je za Bar".**